

REPUBLIKA HRVATSKA

**URED DRŽAVNE UPRAVE U**

**DUBROVAČKO-NERETVANSKOJ ŽUPANIJI**

Služba za opću upravu i društvene djelatnosti

KLASA: 602-02/17-01/01

URBROJ: 2117-06/1-17-3

Dubrovnik, 12. siječnja 2017.

**ISPOSTAVAMA - svima**

**OSNOVNIM ŠKOLAMA – svima**

**DJEČJIM VRTIĆIMA – svima**

**ZAVOD ZA JAVNO ZDRAVSTVO DUBROVAČKO-**

**NERETVANSKE ŽUPANIJE**

**Dr Ante Šercera 4a**

**20 000 Dubrovnik**

**ODJEL ZA OSOBNA STANJA I MATIČARSTVO**

**- ovdje**

**SLUŽBA ZA ZAJEDNIČKE POSLOVE - ovdje**

**PREDMET:** Obavijest o upisu djece u I. razred osnovne škole za školsku godinu

2017./2018. na području Dubrovačko-neretvanske županije; objava - traži se

Ovaj Ured državne uprave, Služba za opću upravu i društvene djelatnosti je, sukladno svojoj obvezi iz odredbe članka 17. Zakona o odgoju i obrazovanju u osnovnoj i srednjoj školi („Narodne novine“, broj: 87/08, 86/09, 92/10, 105/10, 90/11, 5/12, 16/12, 86/12, 94/13 i 152/14), donio Plan upisa djece u I. razred školske godine 2017./2018. u osnovne škole na području Dubrovačko-neretvanske županije, KLASA: 602-02/17-01/01, URBROJ: 2117-06/1-17-1 od 12. siječnja 2017. godine.

Narečeni Plan je objavljen na web stranicama ovoga Ureda državne uprave.

U prilogu ovoga dopisa prosljeđuje se tekst Obavijesti o upisu djece u I. razred osnovne škole za školsku godinu 2017./2018. na području Dubrovačko-neretvanske županije KLASA: 602-02/17-01/01, URBROJ: 2117-06/1-17-2 od 12. siječnja 2017. godine koja je izdana sukladno odredbi točke 13. narečenoga Plana i, također, objavljena na web stranicama ovoga Ureda državne uprave.

- 2 -

Kad je u pitanju Odjel za osobna stanja i matičarstvo i ispostave ovoga Ureda državne uprave u dijelu koji se tiče poslova opće uprave, tekst Obavijesti se dostavlja s molbom da se ista objavi na oglasnim pločama svih matičnih ureda, odnosno matičnih područja.

Tekst narečene Obavijesti se dostavlja ispostavama ovoga Ureda državne uprave i u dijelu koji se tiče poslova društvenih djelatnosti s molbom da istu objave na svojim oglasnim pločama.

Kad je u pitanju Služba za zajedničke poslove, Odjel za razvoj i upravljanje ljudskim potencijalima i opće poslove, tekst Obavijesti se dostavlja s molbom da se ista objavi putem pisarnice na središnjoj oglasnoj ploči ovoga Ureda državne uprave.

Kad je u pitanju Zavod za javno zdravstvo Dubrovačko-neretvanske županije, tekst obavijesti se dostavlja s molbom da se ista objavi na oglasnim pločama u odgovarajućim prostorima toga Zavoda.

Kad su u pitanju dječji vrtići, tekst obavijesti se dostavlja s molbom da se ista objavi na oglasnim pločama dječjih vrtića i podsjeti roditelje, odnosno skrbnike djece, na obvezu uključivanja djece u postupak upisa u I. razred osnovne škole.

Kad su u pitanju osnovne škole na području Dubrovačko - neretvanske županije, tekst obavijesti se dostavlja s molbom da se ista objavi na oglasnim pločama osnovnih škola. Osnovne škole su u postupku podnošenja zahtjeva za upis dužne pružiti potporu roditeljima, odnosno skrbnicima kojima je ona potrebna u smislu da im osiguraju pretpostavke za podnošenje narečenih prijava (računalo, pristup internetu, skener, ispis potrebnih obrazaca i sl.).

Dokumentaciju potrebnu za upis u I. razred osnovne škole (rodni list/domovnica), škole su

dužne, ako za to postoji mogućnost, uz suglasnost roditelja pribaviti neposrednim pristupom bazi podataka Ministarstva uprave.

Molimo da tekst narečene Obavijesti na oglasnim pločama bude objavljen **do 30. svibnja 2017. godine.**

Osim na oglasnim pločama, naslovljene ustanove tekst obavijesti mogu objaviti i na drugi prikladan način (svoje web stranice, lokalni mediji i sl.).

S poštovanjem,

Prilog: Obavijest kao u tekstu

Na znanje:

1. Predstojnik - ovdje